รัฐบาลไทย-ข่าวทำเนียบรัฐบาล-พ่อเมืองรถม้า เปิดกิจกรรมปลูกข้าว "ปลูกเดือนแม่ เกี่ยวเดือนพ่อ” เอามื้อสามัคคี ในพื้นที่ "โคก หนอง นา" เนื่องในโอกาสวันแม่แห่งชาติ 12 สิงหาคม 2566 สืบทอดประเพณีการดำนาปลูกข้าว
วันเสาร์ที่ 12 สิงหาคม 2566
12/08/2566
พ่อเมืองรถม้า เปิดกิจกรรมปลูกข้าว "ปลูกเดือนแม่ เกี่ยวเดือนพ่อ” เอามื้อสามัคคี ในพื้นที่ "โคก หนอง นา" เนื่องในโอกาสวันแม่แห่งชาติ 12 สิงหาคม 2566 สืบทอดประเพณีการดํานาปลูกข้าว
พ่อเมืองรถม้า เปิดกิจกรรมปลูกข้าว "ปลูกเดือนแม่ เกี่ยวเดือนพ่อ” เอามื้อสามัคคี ในพื้นที่ "โคก หนอง นา" เนื่องในโอกาสวันแม่แห่งชาติ 12 สิงหาคม 2566 สืบทอดประเพณีการดํานาปลูกข้าว ส่งเสริมชีวิตวิถีไทย เสริมสร้างความรู้รัก สามัคคี สู่หมู่บ้านยั่งยืน
พ่อเมืองรถม้า เปิดกิจกรรมปลูกข้าว "ปลูกเดือนแม่ เกี่ยวเดือนพ่อ” เอามื้อสามัคคี ในพื้นที่ "โคก หนอง นา" เนื่องในโอกาสวันแม่แห่งชาติ 12 สิงหาคม 2566 สืบทอดประเพณีการดํานาปลูกข้าว ส่งเสริมชีวิตวิถีไทย เสริมสร้างความรู้รัก สามัคคี สู่หมู่บ้านยั่งยืน (Sustainable Village)
วันนี้ (12 ส.ค. 66) ที่พื้นที่โคก หนอง นา ของ นายอภิบาล เป็งเรือน หมู่ที่ 1 ตําบลวังเงิน อําเภอแม่ทะ จังหวัดลําปาง นายชัชวาลย์ ฉายะบุตร ผู้ว่าราชการจังหวัดลําปาง เป็นประธานเปิดกิจกรรมปลูกข้าว "ปลูกเดือนแม่ เกี่ยวเดือนพ่อ และ เอามื้อสามัคคีในพื้นที่ "โคก หนอง นา" อําเภอแม่ทะ จังหวัดลําปาง” เพื่อเป็นการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ด้วยการปฏิบัติบูชา ปลุกพลังความสามัคคี ความเข้มแข็ง แลกเปลี่ยนวิชาความรู้ ประสบการณ์การทํางานร่วมกัน รวมถึงเป็นการอนุรักษ์ สืบทอดประเพณีการดํานาปลูกข้าว การสร้างจิตสํานึกที่ดีในการอนุรักษ์วัฒนธรรม ประเพณี วิถีชุมชนดั้งเดิม เกี่ยวกับภูมิปัญญาการทํานาของบรรพบุรุษให้ดํารงไว้ รวมถึงส่งเสริมการมีส่วนร่วม อันเป็นการสร้างความสามัคคีกับพี่น้องในพื้นที่ โดยมี นายชาตรี ธินนท์ พัฒนาการจังหวัดลําปาง หัวหน้าส่วนราชการ ผู้นําท้องถิ่นท้องที่ เครือข่าย โคก หนอง นา นักเรียนและประชาชน ในพื้นที่เข้าร่วมกิจกรรมฯ
นายชัชวาลย์ ฉายะบุตร ผู้ว่าราชการจังหวัดลําปาง กล่าวว่า สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงตระหนักดีว่า “เมืองไทยนี้มีศิลปวัฒนธรรมอันดีงามมาแต่ครั้งบรรพบุรุษ หากสมัยนี้ลูกหลานไทยสนใจแต่อารยธรรมสมัยใหม่ หรือวัฒนธรรมของชาติอื่น มิช้าอดีตที่ไทยเคยยิ่งใหญ่รุ่งเรืองไม่แพ้ชาติใด ๆ ก็คงจะลบเลือนหายไป” ซึ่งจังหวัดลําปาง ได้น้อมนําข้อเตือนใจดังกล่าวมาเป็นแนวทางการขับเคลื่อนที่เชื่อมโยงสอดคล้องกับนโยบายของกระทรวงมหาดไทย ด้านการพัฒนาคนด้วยรากเหง้าของภูมิปัญญาไทยเพื่อให้คนไปพัฒนาพื้นที่ นําไปสู่การยกระดับคุณภาพชีวิตที่ดีของพี่น้องประชาชน ด้วยการน้อมนําหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาเป็นรากฐานในการขับเคลื่อนงานทุกกิจกรรม โดยมีเป้าหมายสูงสุด คือ “ประชาชนสามารถดํารงชีวิตแบบพึ่งพาตนเองได้” โดยตั้งเป้าหมายให้แต่ละครัวเรือนจะต้องมีพื้นฐานที่แข็งแรง มีความมั่นคงทางอาหาร มีความมั่นคงในชีวิต และมีการดูแลซึ่งกันและกันภายในชุมชน ด้วยหลักการมีส่วนร่วมที่เกิดจากความรักความสามัคคีกันระหว่างคนในชุมชน ทําให้เกิดการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา อันจะนําไปสู่การเป็นหมู่บ้านยั่งยืน (Sustainable Village) ตามพระดําริสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ผู้ทรงมุ่งมั่นในการสืบสาน รักษา และต่อยอด พระราชปณิธานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อแบ่งเบาพระราชภาระของพระบาทสมเด็จพระเจ้าอยู่หัว อันสอดคล้องตามแนวทางการพัฒนาที่ยั่งยืน (SDGs) ที่ผู้ว่าราชการจังหวัดทุกจังหวัด ร่วมประกาศเจตนารมณ์ 76 จังหวัด 76 คํามั่นสัญญา ร่วมกับองค์การสหประชาชาติ (UN) เพื่อประเทศไทยที่ยั่งยืน
“การจัดกิจกรรม ปลูกข้าว "ปลูกเดือนแม่ เกี่ยวเดือนพ่อ” ในครั้งนี้ประกอบไปด้วย การดํานาปลูกข้าว ปลูกต้นไม้ การสาธิต "การเผาถ่านโดยเตาใบโอชา" สาธิตการสปาเท้าด้วยสมุนไพรและให้ความรู้เกี่ยวกับฮิวมัส โดย บริษัท ประชารัฐรักสามัคคีลําปาง จํากัด ซึ่งแสดงให้เห็นถึงความร่วมมือจากทุกภาคส่วน ทั้งภาคราชการ ภาคเอกชน ภาคประชาสังคม สถานศึกษา เครือข่ายการพัฒนาและประชาชน โดยไม่ใช้งบประมาณจากทางราชการ ด้วยมิติยาไทย คือ การทําให้มีคุณภาพชีวิตที่ดีอย่างยั่งยืน "ด้วยน้ําใจคนไทย" ภายใต้การนําของนายอําเภอแม่ทะ และภาคีเครือข่ายในพื้นที่ เช่น พระสงฆ์ นักธุรกิจเอกชน มูลนิธิ สมาคม ภาคประชาสังคมต่าง ๆ มาช่วยสนับสนุนภาคราชการ” นายชัชวาลย์ฯ กล่าว
นายชัชวาลย์ ฉายะบุตร ผู้ว่าราชการจังหวัดลําปาง กล่าวต่ออีกว่า สําหรับเครือข่าย โคก หนอง นา อําเภอแม่ทะ เกิดจากการรวมตัวของพี่น้องเกษตรกร ที่เข้าร่วมโครงการการพัฒนาหมู่บ้านเศรษฐกิจพอเพียง และกิจกรรมการพัฒนาพื้นที่ตามหลักทฤษฎีใหม่ ประยุกต์สู่ โคก หนอง นา ปัจจุบันมีสมาชิกเครือข่าย จํานวน 27 แปลง ดําเนินกิจกรรมด้านการพัฒนาพื้นที่ ได้แก่ การบริหารจัดการน้ํา การอนุรักษ์ดิน การปลูกไม้ยืนต้น พืชผักสวนครัว ตามพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” เป็นต้น โดยยึดหลักปรัชญาของเศรษฐกิจพอเพียง เป็นแนวทางหลักในการดําเนินกิจกรรมสู่การพึ่งตนเองและสร้างรายได้อย่างยั่งยืน
“ขอขอบคุณทุกภาคส่วน และพี่น้องประชาชนทุกคน ที่ได้มามีส่วนร่วมในกิจกรรมวันนี้ นับเป็นจุดเริ่มต้นในการเสริมสร้างการมีส่วนร่วม และสร้างความรักสามัคคีของคนในชุมชน และเป็นต้นแบบของพี่น้องชาวจังหวัดลําปาง ที่มีความเอื้อเฟื้อเผื่อแผ่ช่วยเหลือซึ่งกันและกัน ทุกคนที่มาร่วมกันทําเต็มไปด้วยความสนุกสนาน “ด้วยการเอามื้อสามัคคี” โดยมีจุดมุ่งหมายเดียวกัน คือ การทําให้ประเทศไทยเป็นเเผ่นดินธรรมแผ่นดินทอง สามารถพึ่งพาตนเองได้ตามหลักปรัชญาของเศรษฐกิจพอเพียง ดังปณิธานของกระทรวงมหาดไทย คือ "บําบัดทุกข์ บํารุงสุข" และทําสิ่งที่ดี Change for Good ให้กับพี่น้องประชาชนชาวจังหวัดลําปาง ทุกชุมชนทุกหมู่บ้าน ให้ทุกคนสามารถพึ่งพาตนเองได้ ต่อยอดไปสู่การสร้างรายได้ สร้างอาชีพ ขับเคลื่อนเศรษฐกิจฐานราก ทําให้ชุมชนของเราเต็มไปด้วยความสุข นําไปสู่การเป็นหมู่บ้านยั่งยืน (Sustainable Village) ในทุกหมู่บ้าน ทุกชุมชน ในพื้นที่จังหวัดลําปาง สืบไป” นายชัชวาลย์ฯ กล่าว